MÓDSZERBOLT

A cikkben több tanulásmódszertani ötletet kapunk, de ezeken kívül is még sok jó megoldást, élményt, tapasztalatot gyűjthetünk össze.

Kérjük meg az osztály minden tagját, hogy egy kis kartonlapra röviden írja le, neki melyik tanulási módszer vált be legjobban.

Lehet a cikkből vett egyik módszert leírni vagy újat kitalálni, de lehetőleg csak olyat írjanak, amiről valóban van már tapasztalatuk, és szívesen ajánlják másnak.

A kartonlappal a kezében mindenki körbejár, és megpróbál olyan új módszert találni, ami tetszik neki, és szívesen elcserélné a sajátjával. A gyerekek addig járnak körbe, amíg mindenkinek sikerül a sajátját elcserélni, és új módszert szerezni.

Házi feladat: az új módszer kipróbálása (lehetőleg éles helyzetben), aztán egy héten belül megbeszéljük, kinek milyen tapasztalata volt.